钦定古今图书集成/明伦汇编/氏族典/第549卷 > 《廖用贤尚友录》 > 叶梦鼎
## 钦定古今图书集成/明伦汇编/氏族典/第549卷 > 《廖用贤尚友录》 > 叶梦鼎

按《宋史叶梦鼎传》，“梦鼎字镇之，台之宁海人，本陈待
聘之子。七岁后于母族以太学上舍试入优等两优，
释褐出身，授信州军事推官，摄教事，讲荒政，迁太学
录。淳祐二年雷变，上封事。四年，升校书郎兼庄文府
教授。五年，迁秘书郎。六年，拜军器少监兼兵部郎官，
拜司封员外郎兼玉牒检讨官，以直秘阁、江西提举”
常平兼知吉州。节制悍将，置社仓、义仓，平反李义山
受赃之冤。以国子司业召。宝祐六年，改知建宁府，又
改知隆兴府。开庆元年，复知建宁府，作桥梁，置驿舍，
建大安关，决疑狱。景定元年，召为太子詹事，迁吏部
侍郎，赐宁海县食邑。二年，权兵部尚书兼权吏部尚
书。三年，迁兵部尚书，封宁海伯。七年，签书枢密院事，
进封临海郡侯，以明堂恩进封临海郡公。理宗崩，太
子即位，进参知政事，加进少保。五年，引杜衍《致仕单
车宵遁》故事，累辞。以观文殿学士判福州、福建安抚
大使，进封信国公，不拜，充醴泉观使。益王即位于闽，
召为少师，道梗不能进，南向恸哭失声而还。后二年
卒。子应及，太府寺丞、知建德府、军器少监，驻戍军马。
应有朝请郎、太社令